cyanic-selkie/wikianc huggingface dataset:
মূলদীয় অপেক্ষক
বিমূর্ত বীজগণিত এবং গুণোত্তর ধারণা
বিমূর্ত বীজগণিতে বহুপদীর ধারণাকে বর্ধিত করা হয়েছে সূত্রের রাশিমালাকে অন্তর্ভুক্ত করার জন্য, যেখানে বহুপদীর সহগকে যেকোনো ক্ষেত্র থেকে নেয়া যাবে। এভাবে প্রদানকৃত ক্ষেত্র F এবং কিছু মধ্যবর্তীX হয় তবে একটি মূলদীয় রাশিমালা হচ্ছে বহুপদী চক্র F[X] ভগ্নাংশ ক্ষেত্রর যেকোনো উপাদান। যেকোনো মূলদীও রাশিমালাকে দুটি বহুপদী P/Q যেখানে Q ≠ ০ এর ভাগফল হিসেবে লেখা যায়, যদিও এই প্রকাশ পদ্ধতি অনন্য নয়। P/Q, R/S এর সমান, যখন বহুপদী P, Q, R এবং S এর  PS = QR। যাই হোক যেহেতু F[X] হচ্ছে একটি অনন্য ফ্যাক্টরাইজেশন ডোমেন, সেখানে একটি অনন্য প্রকাশ পদ্ধতি আছে যেকোনো মূলদীও রাশিমালা P/Q এর জন্য  যার P এবং Q বহুপদীর সর্বনিম্ন ডিগ্রি এবং Q কে মোনিক হিসেবে ধরা হয়। এটি যেভাবে পূর্ণ সংখ্যার ভগ্নাংশ গুলোকে সধারন গুণনীয়ক বাদ দিয়ে সর্বনিম্ন রাশি আকারে লেখা যায় তার অনুরূপ।
জটিল মূলদীয় ফাংশন
জটিল বিশ্লেষণে, একটি মূলদীয় ফাংশন
এর d নির্দিষ্ট সমাধান আছে  z ছাড়া w এর কিছু নির্দিষ্ট মানের জন্য যাকে ক্রান্তীয় মান বলা হয় যেখানে দুই বা অধিক সমাধান মিলিত হয়। ফাংশন f কে তাই চিন্তা করা যায় z- গোলকের ভিতর  w- গোলকের d- ভাঁজ যুক্ত আচ্ছাদন।
১ ডিগ্রি যুক্ত মূলদীয় ফাংশনকে বলা হয় মবিয়াস রুপান্তকরণ  এবং গঠন করে রাইমান গোলকের অটোমরফিসম দল। মূলদীয় ফাংশন মেরমরফিক ফাংশন প্রকাশের উদাহরণ।
বীজগাণিতিক বিভিন্নতার মাঝে মূলদীয় ফাংশনের ধারণা
মূলদীয় ফাংশনের অ্যাবস্ট্রাক্ট ধারণার একটি বৃহৎ সংস্করণ হচ্ছে বীজগাণিতিক জ্যামিতি। ফাংশন ক্ষেত্রের বীজগাণিতিক বিভিন্নতা V গঠিত হয় স্থানাংক চক্র V ( আরও সঠিকভাবে বললে, V এর জারিস্কি- ডেন্স এফাইন খোলা সেট) এর ভগ্নাংশের ক্ষেত্র দ্বারা। এর উপাদান  f কে মনে করা হয় নিয়মিত ফাংশন হিসেবে বীজগণিতীও জ্যামিতির ও শূন্য খোলা সেট U এর উপর ভিত্তি করে এবং মরফিসমের প্রজেক্টিভ রেখাতেও একে দেখা যেতে পারে।
ব্যবহার
এই বিষয় গুলো প্রথম দেখা পাওয়া যায় বিদ্যালয়ের বীজগণিতে। আরও অগ্রসরমান গণিতের রিং তত্ত্ব, বিশেষ করে ক্ষেত্র বিস্তারের গঠনে এর গুরুত্বপূর্ণ ব্যবহার আছে। তারা অআরকেমেডিয়ান ক্ষেত্রেরও উদাহরণ প্রদান করে। (দেখুন আরকিমিডিয়ান বৈশিষ্ট্য)।
মূলদীয় ফাংশন ব্যবহার করা সাংখ্যিক বিশ্লেষণে ফাংশনের ইন্টারপোলেসন এবং আসন্ন মান নির্ণয়ে, উদাহরণ স্বরূপ হেনরি প্যাডে দ্বারা পরিচয় কৃত প্যাডের আসন্ন মাননির্ণয়। মূলদীয় ফাংশনের আসন্ন মান নির্ণয় কম্পিউটার বীজগণিত এবং অন্যান্য সাংখ্যিক সফটওয়ারে ভালো কাজ করে। একইরুপ বহুপদী, তাদেরকে সরাসরি বের করা যায় এবং একই সময়ে তারা বহুপদীর তুলনায় আরও বিস্তৃত আচরণ প্রকাশ করে।
মূলদীয় ফাংশন বিজ্ঞান ও প্রকৌশলবিদ্যার বিভিন্ন ক্ষেত্রে আসন্ন মান অথবা জটিল সমীকরণের নকশা তৈরিতে ব্যবহার করা হয় যেমনঃ
আব্বাসউদ্দীন আহমদ
আব্বাসউদ্দীন আহমদ (২৭ অক্টোবর ১৯০১ - ৩০ ডিসেম্বর ১৯৫৯) ছিলেন একজন বাঙালি লোক সঙ্গীতশিল্পী, সঙ্গীত পরিচালক, ও সুরকার। সঙ্গীতে অবদানের জন্য তিনি মরণোত্তর প্রাইড অফ পারফরম্যান্স (১৯৬০), শিল্পকলা একাডেমী পুরস্কার (১৯৭৯) এবং স্বাধীনতা পুরস্কারে (১৯৮১) ভূষিত হন।
সঙ্গীত জীবন
আব্বাস উদ্দিন সম্পর্কে ফরহাদ মজহার বলেন : আব্বাস উদ্দিন কেবল গায়ক ছিলেন না, এই প্রজন্মের গায়করা যদি ভাবেন আব্বাস উদ্দিন শুধু গান গেয়ে এদেশের মানুষের মন জয় করেছেন তাহলে তা মস্ত বড় ভুল হবে।আব্বাস তার সময়কালের আকাঙ্ক্ষা ও সংগ্রামকে ধারণ করেছিলেন, সঙ্গে ছিলেন কাজী নজরুল ইসলাম এবং আরো অনেকে।“ তার সন্তান ফেরদৌসী রহমান এবং মুস্তাফা জামান আব্বাসী ও গান গেয়ে খ্যাতি লাভ করেছেন।
বিখ্যাত কিছু গান
তার কিছু অবিস্মরণীয় গান হলো:
চলচ্চিত্রে অভিনয়
আব্বাসউদ্দিন আহমেদ মোট ৪টি বাংলা চলচ্চিত্রে অভিনয় করেন। এই ৪টি সিনেমা হল বিষ্ণুমায়া (১৯৩২),মহানিশা (১৯৩৬),একটি কথা ও ঠিকাদার(১৯৪০)। ঠিকাদার সিনেমাতে আব্বাস উদ্দিন একজন কুলির ভূমিকায় অভিনয় করেছিলেন। ধারণা করা হয় যে তিনি এর চেয়ে বেশি সংখ্যক চলচ্চিত্রে অভিনয় করলেও তা উল্লেখ করেন নি। কারণ সেই চরিত্রগুলো তেমন উল্লেখযোগ্য ছিল না। এসব সিনেমাতে তিনি গানও করেছিলেন। তখনকার দিনে মুসলমান ব্যক্তির সিনেমা করা ছিল একটা ব্যতিক্রম ঘটনা।তাই হয়ত ‘বিষ্ণুমায়া’ ছবিতে অভিনয়ের পরও এর ভূমিকা লিপিতে আব্বাস উদ্দিনের নাম ছিল না যার তথ্য সংগৃহীত হয়েছিল কানন দেবীর কাছ থেকে।
গ্রন্থ ও পুরস্কার
আমার শিল্পীজীবনের কথা (১৯৬০) আব্বাস উদ্দীনের রচিত একমাত্র গ্রন্থ। সঙ্গীতে অবদানের জন্য তিনি মরণোত্তর
উনা ওনিল
উনা ওনিল চ্যাপলিন (ইংরেজি: Oona O'Neill Chaplin) বা লেডি চ্যাপলিন (১৪ মে, ১৯২৫ – ২৭ সেপ্টেম্বর, ১৯৯১) ছিলেন নোবেল ও পুলিৎজার পুরস্কার বিজয়ী মার্কিন নাট্যকার ইউজিন ওনিল ও ইংরেজ বংশোদ্ভূত মার্কিন লেখক আইনেস বোল্টনের কন্যা, এবং ব্রিটিশ অভিনেতা ও চলচ্চিত্র নির্মাতা চার্লি চ্যাপলিনের চতুর্থ ও শেষ স্ত্রী।
প্রারম্ভিক জীবন (১৯২৫–৪২)
উনা ওনিল ১৯২৫ সালে মে মাসে বারমুডায় জন্মগ্রহণ করেন। তার পিতামাতা তার জন্মের ছয় মাস পূর্বে বারমুডায় যান এই ভেবে যে শীতকালে লেখার জন্য এটি উপযুক্ত স্থান হবে। তার এক বড় ভাই ছিল, নাম শেন রুদ্রাইঘ ওনিল (১৯১৯-১৯৭৭)। তার পিতামাতা দুজনেরই তাদের পূর্বের সম্পর্কের সন্তান ছিল। ইউজিন ওনিল জুনিয়র ও বারবারা বার্টন তাদের পরিবারের সাথে বাস করত না এবং ওনিলের শৈশবে তাদের সাথে বিভিন্ন উপলক্ষে দেখা হতো।
চ্যাপলিনের সাথে বিবাহ (১৯৪৩-৭৭)
300px|thumb|চ্যাপলিন দম্পতি ও তাদের আট সন্তান, ১৯৬১। বাম থেকে ডানে: [[জেরাল্ডিন চ্যাপলিন|জেরাল্ডিন, ইউজিন, ভিক্টোরিয়া, চ্যাপলিন, ওনিল, অ্যানেট, জোসেফিন ও মাইকেল।]]
সান ফ্রান্সিস্কো থেকে ওনিল লস অ্যাঞ্জেলেস যান। সেখানে তার মা ও তার সৎ বাবা থাকতেন। তিনি নিজেই মিনা ওয়ালেস নামে একজন চলচ্চিত্রের প্রতিনিধির খোঁজ পান এবং ইউজিন ফ্রেঙ্কের দ্য গার্ল ফ্রম লেনিনগ্রাদ ছবির জন্য স্ক্রিনটেস্ট দেন। এটি ছিল তার প্রথম ও একমাত্র স্ক্রিনটেস্ট। ১৯৪২ সালের অক্টোবরে ওয়ালেস তাকে চার্লি চ্যাপলিনের সাথে পরিচয় করিয়ে দেন। চ্যাপলিন তখন শ্যাডো অ্যান্ড সাবস্ট্যান্স মঞ্চনাটক অবলম্বনে একটি চলচ্চিত্র নির্মাণের জন্য প্রধান অভিনেত্রী খুঁজছিলেন। ওনিলকে চ্যাপলিনের ভাল লাগে, কিন্তু তখন ১৭ বছর বয়সী ওনিল এই চরিত্রের জন্য উপযুক্ত ছিলেন না। তবুও ওনিল ও ওয়ালেসের জেদের কারণে চ্যাপলিন তার সাথে চুক্তিবদ্ধ হওয়ার জন্য সম্মত হন।
শ্যাডো অ্যান্ড সাবস্ট্যান্স চলচ্চিত্রের প্রকল্প ১৯৪২ সালে ডিসেম্বরে স্থগিত হয়ে যায়, কিন্তু ওনিল ও চ্যাপলিনের মধ্যে পেশাদারী সম্পর্ক থেকে প্রেমের সম্পর্ক তৈরি হয়। ১৯৪৩ সালে ১৬ জুন, ওনিলের ১৮ বছর পূর্ণ হওয়ার একমাস পরে তারা কার্পিন্টেরিয়ায় পালিয়ে গিয়ে বিয়ে করেন। তাদের বিয়ে উপস্থিত ছিলেন চ্যাপলিনের স্টুডিও সচিব ক্যাথেরিন হান্টার ও তার এক বন্ধু ও সহকারী হ্যারি ক্রোকার। ক্রোকার কলামিস্ট লুয়েলা পারসন্সের জন্য এই বিয়ের কয়েকটি ছবি তুলেন। চ্যাপলিন পারসন্সকে তাদের বিয়ের খবর ছাপানোর বিশেষ অধিকার প্রদান করেছিলেন যেন তিনি তার প্রতিদ্বন্দ্বী হেডা হুপারের চেয়ে এই বিয়ের ব্যাপারে ইতিবাচক কিছু লিখেন। হুপার চ্যাপলিনকে প্রচণ্ড ঘৃণা করতেন। তাদের এই পালিয়ে বিয়ের খবর গণমাধ্যমে আলোচনার কেন্দ্রবিন্দুতে চলে আসে, কারণ তাদের বয়সের ব্যবধান ছিল ৩৬ বছর এবং চ্যাপলিনের সাবেক প্রেমিকা জোন ব্যারি দুই সপ্তাহ পূর্বে তার বিরুদ্ধে তার সন্তানের পিতৃত্বের মামলা করেন। যদিও ওনিলের মা আইনেস নব-দম্পতিকে তার আশীর্বাদ দেন, তার পিতার সাথে তার সম্পর্ক ছিন্ন হয় এবং তিনি জানান তিনি আর তার ব্যাপারে কোন হস্তক্ষেপ করবেন না এবং তার পরবর্তীকালে পুনর্মিলনের চেষ্টাও প্রত্যাখ্যান করেন।
শেষ জীবন ও মৃত্যু (১৯৭৮-৯১)
thumb|right|কর্সিয়ের-সুর-ভেভেতে চার্লি ও উনা চ্যাপলিনের সমাধি।
চরিত্রায়ন
রিচার্ড অ্যাটেনবরো পরিচালিত চ্যাপলিনের জীবনীমূলক চ্যাপলিন (১৯৯২) চলচ্চিত্রে মোইরা কেলি তার ভূমিকায় অভিনয় করেন। জে. ডি. স্যালিঙ্গারের যৌবনকাল অবলম্বনে নির্মিত রেবেল ইন দ্য রাই চলচ্চিত্রে জোয়ি ডয়েচ তার ভূমিকায় অভিনয় করেন। মঞ্চে ২০১০ সালে সান দিয়েগোর লা হোলা প্লেহাউজে লাইমলাইট: দ্য স্টোরি অব চার্লি চ্যাপলিন নাটকে অ্যাশলি ব্রাউন তার ভূমিকায় অভিনয় করেন। ২০১২ সালে ব্রডওয়ের চ্যাপলিন - দ্য মিউজিক্যাল মঞ্চায়নে এরিন ম্যাককি তার ভূমিকায় অভিনয় করেন।
উইলসন চম্প্রামারি
উইলসন চম্প্রামারি হলেন একজন ভারতীয় রাজনীতিবিদ, যিনি পূর্বে সর্বভারতীয় তৃণমূল কংগ্রেসের রাজনীতির সাথে যুক্ত ছিলেন।  ২০১৯ সালের ২৪ জুন তিনি ভারতীয় জনতা পার্টিতে যোগদান করেন।  ২০০৯ সাল থেকে তিনি পশ্চিমবঙ্গ বিধানসভায় কালচিনি বিধানসভা কেন্দ্রের বিধায়ক হিসেবে দায়িত্ব পালন করছেন।
হেলেঞ্চা
বর্ণনা
ভারতের পূর্বাঞ্চলে ও বাংলাদেশের পুকুর বা এই জাতীয় জলাশয়ের অগভীর জলে বা জলাশয়ের ধারে আর্দ্র ভূমিতে জন্মে। এই গাছগুলো পানিতে ভেসে থাকে। এদের ফুলের রঙ সাদা। কাণ্ডের শীর্ষে গুচ্ছাকারে এর ফুল ফোটে। শীতকালে ফুল ও ফল হয়। বাংলাদেশে এই গাছের পাতা শাক হিসাবে খাওয়া হয়। এই কারণে বাংলাদেশ একে হিংচা শাক বা হেলেঞ্চা শাক বলে। হেলেঞ্চা বাংলাদেশের মানুষ সাধারণত আনাবাদি শাক হিশেবে খেয়ে থাকে। এটা তিতা-কষা স্বাদ যুক্ত।
আবাস
ক্রান্তীয় অঞ্চলের জলাশয়, ডোবা, নর্দমা, পুকুরের ধারে, অগভীর জলে বা ভেজা মাটিতে জন্মায়। পুকুরে জন্মালে পুকুর ভরে যায় হেলেঞ্চায়। এর আদি নিবাস ভারতবর্ষ, বাংলাদেশ, ব্রাজিল, মায়ানমার, শ্রীলঙ্কা ইত্যাদি। একই ধরনের জলবায়ু আছে এমন অনেক দেশেই এটি দেখা যায়। হেলেঞ্চা গাছ ৩০-৬০ সেন্টিমিটার পর্যন্ত লম্বা হয়ে থাকে। এদের কান্ডে বহু শাখা থাকে। কান্ডের প্রতিটি গাঁট থেকে শিকড় বের হয়। এর পাতা ২.৫-৭.৫ সেন্টিমিটার লম্বা হয়। পত্রফলক বল্লমাকৃতির। পাতার কিনারা সূক্ষ্ম খাঁজকাটা। গাছের শীর্ষে শীতকালে ছোট সাদা গুচ্ছফুল ফোটে।
ঔষধি গুণ
হেলেঞ্চা ভেষজ চিকিৎসায় কোষ্ঠকাঠিন্য, হাঁপানি, স্নায়ুরোগ, বাতের ব্যাথা, ঘামাচি, হাত-পা জ্বালা ইত্যাদিতে ব্যবহৃত হয়ে থাকে। আধুনিক বৈজ্ঞানিক গবেষণাতেও এর অনেক গুণ পাওয়া গেছে; যেমন- এন্টি অক্সিডেন্ট, জীবাণু নাশক, ব্যথা নাশক, ডায়ারিয়া হ্রাস, স্নায়ু উত্তেজনা প্রশমন ইত্যাদি। আয়ুর্বেদে হেলেঞ্চাকে রক্তশোধক, পিত্তনাশক, ক্ষুধাবর্ধক, ব্যথানাশক, জীবাণুনাশক ও জ্বরনাশক হিসেবে চিহ্নিত করা হয়েছে। কবিরাজরা চর্মরোগ নিরাময়ে এই শাক খাওয়ার পরামর্শ দেন। এই শাক নিয়মিত খেলে রক্তে হিমোগ্লোবিনের পরিমাণ বাড়ে। কোষ্ঠকাঠিন্য, হাঁপানি, ডায়রিয়া ও স্নায়ুরোগের ভেষজ চিকিৎসায় হেলেঞ্চা ব্যবহৃত হয়। দীর্ঘ জ্বরভোগের পর হেলেঞ্চা শাক দিয়ে মাছের ঝোল খেলে ক্ষুধা বাড়ে ও মুখে রুচি ফেরে। চর্ম রোগ, ঘামাচি, অরুচিতে, হাত-পায়ে জ্বলায়, ধবল, ব্রঙ্কাইটিস রোগেও হেলেঞ্চা বেশ উপকারী। হেলেঞ্চা শাকে যথেষ্ট এন্টি-অক্সিডেন্ট থাকায় এর ক্যানসার প্রতিরোধী ভূমিকা রয়েছে। মাথার যন্ত্রণায় মাথায় এই শাক বেটে লাগালে যন্ত্রণা কমে। স্নায়ুরোগের ভেষজ চিকিৎসায় হেলেঞ্চা  ব্যবহৃত হয়। হেলেঞ্চা শাক নিয়মিত খেলে ব্লাড সুগার কমে।
৩৩৮
৩৩৮ গ্রেগরীয় বর্ষপঞ্জির একটি সাধারণ বছর।
রাউজান পৌরসভা
রাউজান বাংলাদেশের চট্টগ্রাম জেলার অন্তর্গত একটি পৌরসভা।
আয়তন
রাউজান পৌরসভার আয়তন ২৭.১৫ বর্গ কিলোমিটার।
জনসংখ্যা
২০১১ সালের পরিসংখ্যান অনুযায়ী রাউজান পৌরসভার লোকসংখ্যা ৫৫,৮৭৪ জন।
অবস্থান ও সীমানা
রাউজান উপজেলার মধ্যভাগে রাউজান পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৩৩ কিলোমিটার। এর উত্তরে ডাবুয়া ইউনিয়ন ও চিকদাইর ইউনিয়ন, পূর্বে রাউজান ইউনিয়ন, দক্ষিণে বিনাজুরী ইউনিয়ন এবং পশ্চিমে গহিরা ইউনিয়ন অবস্থিত।
প্রশাসনিক এলাকা
রাউজান উপজেলার আওতাধীন সাবেক ৫নং সুলতানপুর ইউনিয়ন সম্পূর্ণ ও ৪নং গহিরা ইউনিয়নের কিছু অংশ নিয়ে ১৯৯৮ সালে রাউজান পৌরসভা গঠিত হয়। এটি একটি 'খ' শ্রেণীর পৌরসভা। এ পৌরসভার প্রশাসনিক কার্যক্রম রাউজান থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৯টি ওয়ার্ডে বিভক্ত।
ওয়ার্ডভিত্তিক রাউজান পৌরসভার আওতাধীন এলাকাসমূহ হল:
শিক্ষা ব্যবস্থা
রাউজান পৌরসভার সাক্ষরতার হার ৬৪.১৩%। এখানে ১টি সরকারি কলেজ, ১টি কামিল মাদ্রাসা, ২টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ১০টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।
নখ
right|thumb|নখের বিভিন্ন অংশ নখ থাবার মতো একটি কেরাটিনাস প্লেট যা বেশিরভাগ প্রাইমেটদের আঙ্গুল এবং পায়ের আঙ্গুলের ডগায় থাকে। নখ অন্যান্য প্রাণীতে পাওয়া থাবার সাথে সামঞ্জস্যপূর্ণ। নখ এবং পায়ের নখ আলফা-কেরাটিন নামে একটি শক্ত প্রতিরক্ষামূলক প্রোটিন দিয়ে তৈরি যা একটি পলিমার এবং মেরুদণ্ডী প্রাণীদের খুর, চুল, থাবা এবং শিংগুলিতে পাওয়া যায়।
কাঠামো
নখ নখের প্লেট, নখের ম্যাট্রিক্স এবং এর নীচে নখের বিছানা এবং চারপাশের খাঁজ নিয়ে গঠিত।
নখের অংশ
ম্যাট্রিক্স, কখনও কখনও বলা হয় । ম্যাট্রিক্স আনগুইস, কেরাটোজেনাস ঝিল্লি, নখ ম্যাট্রিক্স, বা ওনিচোস্ট্রোমা, টিস্যু (বা অঙ্কুরোদয় ম্যাট্রিক্স) যা নখকে রক্ষা করে। নখের নিচে নখের নিচে অবস্থিত এবং এতে স্নায়ু, লিম্ফ এবং রক্তনালী রয়েছে। ম্যাট্রিক্স কোষ উৎপন্ন করে যা পেরেক প্লেট হয়ে ওঠে। নখপ্লেটের প্রস্থ এবং পুরুত্ব ম্যাট্রিক্সের আকার, দৈর্ঘ্য এবং পুরুত্ব দ্বারা নির্ধারিত হয়, যখন নখের হাড়ের আকৃতি নির্ধারণ করে যে পেরেক প্লেটটি সমতল, খিলানযুক্ত বা হুকযুক্ত কিনা। ম্যাট্রিক্স যতক্ষণ পর্যন্ত এটি পুষ্টি গ্রহণ করে এবং একটি স্বাস্থ্যকর অবস্থায় থাকে ততক্ষণ কোষ উৎপাদন চালিয়ে যাবে। নতুন নখের প্লেট কোষ তৈরি হওয়ার সাথে সাথে তারা পুরোনো নখের প্লেট কোষগুলিকে এগিয়ে নিয়ে যায়; এবং এইভাবে পুরানো কোষগুলি সংকুচিত, সমতল এবং স্বচ্ছ হয়ে ওঠে। এটি নীচের পেরেক বিছানায় কেশিকাগুলিকে দৃশ্যমান করে তোলে, যার ফলে একটি গোলাপী রঙ হয়।
লুনুলা ("ছোট চাঁদ") ম্যাট্রিক্সের দৃশ্যমান অংশ, দৃশ্যমান পেরেকের সাদা অর্ধচন্দ্রআকৃতির ভিত্তি। লুনুলা টি বুড়ো আঙুলে সবচেয়ে ভাল দেখা যায় এবং ছোট আঙুলে দৃশ্যমান নাও হতে পারে।
নখের বিছানা হল পেরেক প্লেটের নীচের চামড়া।সমস্ত ত্বকের মতো, এটি দুই ধরনের টিস্যু দিয়ে তৈরি: গভীর ডার্মিস, জীবন্ত টিস্যু যার মধ্যে রয়েছে ক্যাপিলারি এবং গ্রন্থি, এবং এপিডার্মিস, নখপ্লেটের ঠিক নীচের স্তর, যা প্লেট ের সাথে আঙুলের টিপের দিকে এগিয়ে যায়। এপিডার্মিস টি ছোট দ্রাভিজনীয় "খাঁজ" দ্বারা ডার্মিসের সাথে সংযুক্ত করা হয় যাকে ম্যাট্রিক্স ক্রেস্ট (ক্রিস্টাই ম্যাট্রিসিস আনগুইস) বলা হয়। বার্ধক্যে নখের প্লেট পাতলা হয়ে যায় এবং এই খাঁজগুলি আরও দৃশ্যমান হয়। [উদ্ধৃতি প্রয়োজন]
নখের প্লেট (কর্পাস আনগুইস) নখের শক্ত অংশ, স্বচ্ছ কেরাটিন প্রোটিন দিয়ে তৈরি। মৃত, কম্প্যাক্টকোষের বেশ কয়েকটি স্তর পেরেকশক্তিশালী কিন্তু নমনীয় হতে পারে। এর (বিপরীত) আকৃতি অন্তর্নিহিত হাড়ের আকার দ্বারা নির্ধারিত হয়। [উদ্ধৃতি প্রয়োজন] সাধারণ ব্যবহারে, পেরেক শব্দটি প্রায়শই কেবল এই অংশটিকে বোঝায়।
ফ্রি মার্জিন (মার্গো লিবার) বা ডিস্টাল প্রান্ত নখ প্লেটের অগ্রবর্তী মার্জিন নখের ঘর্ষণকারী বা কাটিং প্রান্তের সাথে সামঞ্জস্যপূর্ণ। [৪] হাইপোনিচিয়াম (অনানুষ্ঠানিকভাবে "দ্রুত" নামে পরিচিত)[৬] হল মুক্ত প্রান্ত এবং আঙুলের ডগায় ত্বকের মধ্যবর্তী সংযোগস্থলে নখের প্লেটের নীচে অবস্থিত এপিথেলিয়াম। এটি একটি সীল গঠন করে যা পেরেক বিছানাকে রক্ষা করে। ওনিকোডার্মাল ব্যান্ডটি পেরেক প্লেট এবং হাইপোনিচিয়ামের মধ্যে সীল। এটি কেবল মুক্ত প্রান্তের নীচে, নখের সেই অংশে যেখানে পেরেক বিছানা শেষ হয় এবং ফর্সা চামড়ার লোকেদের মধ্যে এর কাঁচের মতো, ধূসর রঙ দ্বারা স্বীকৃত হতে পারে। এটি কিছু ব্যক্তির মধ্যে দৃশ্যমান নয় যখন এটি অন্যদের উপর অত্যন্ত বিশিষ্ট।
আমাদের দেহে নানা জৈবিক প্রক্রিয়ায় কেরাটিন নামের এই প্রোটিন তৈরি হয়। দেহের এসব কেরাটিন নানান রাসায়নিক প্রক্রিয়ায় এক সাথে হয়ে হাত বা পায়ের নখ হিসেব দেহের বাইরে বের হয়। নখের নিচের নরম ও সংবেদনশীল অংশকে রক্ষায় নখ সাহায্য করা ছাড়াও আরও বেশ কিছু কাজ করে। এক হিসেবে দেখা গেছে, হাত-পায়ের নখ প্রতিবছর গড়ে দুই ইঞ্চি করে বৃদ্ধি পায়। অবশ্য মানুষের বয়স বৃদ্ধির সাথে সাথে নখের বৃদ্ধিও তুলনামুলকভাবে কমে যায়। আবার পায়ের নখের চেয়ে হাতের নখ দ্রুত বৃদ্ধি পায়।
এপোনিচিয়াম
একসাথে, এপোনিচিয়াম এবং কিউটিকল একটি প্রতিরক্ষামূলক সীল গঠন করে। ক্যাটিকল হ'ল প্রায় অদৃশ্য মৃত ত্বকের কোষগুলির অর্ধবৃত্তাকার স্তর যা "চালিত হয়ে যায়" এবং দৃশ্যমান পেরেক প্লেটের পিছনে আবরণ দেয় যখন এপোনিচিয়ামটি ত্বকের কোষগুলির ভাঁজ যা ছত্রাক তৈরি করে। এগুলি অবিচ্ছিন্ন এবং কিছু রেফারেন্স এগুলিকে একটি সত্তা হিসাবে দেখেন; এই শ্রেণিবিন্যাসে, এপোনিচিয়াম, কাটিকল এবং পেরিওনিচিয়াম নামগুলি সমার্থক শব্দ । এটি ম্যানিকিউর চলাকালীন কাটিক্যাল (ননলাইভিং অংশ) অপসারণ করা হয়, তবে সংক্রমণের ঝুঁকির কারণে এপোনিচিয়াম (জীবিত অংশ) স্পর্শ করা উচিত নয়। এপোনিচিয়াম জীবন্ত কোষগুলির একটি ছোট ব্যান্ড (এপিথেলিয়াম) প্রসারিত পেরেকের গোড়ায় পেরেকের পেরেকের প্রাচীর থেকে। এপোনিচিয়ামটি প্রক্সিমাল ভাঁজটির শেষ যা নতুনভাবে তৈরি নখের প্লেটে ত্বকের একটি এপিডার্মাল স্তরটি ছড়িয়ে দেওয়ার জন্য নিজেকে পিছনে ভাঁজ করে। পরস্পরবিরোধী পেরিওনিক্স লুনুলার প্রক্সিমাল স্ট্রিপটিকে দেওয়া এপোনিচিয়ামের প্রজেক্টিং প্রান্ত।
পেরোনিচিয়াম
পেরোনিচিয়াম হ'ল নখের চারপাশে নরম টিস্যু সীমানা, এবং পারনিচিয়া হল এই অঞ্চলের একটি সংক্রমণ।
হাইপোনিচিয়াম
এটা nail plate এবং nail bed এর মধ্যবর্তী সংযোগকারী অংশ যা মুক্ত কর্ন (free edge) এর নিচে অবস্থান করে।কখনও কখনও এটাকে প্রবাদ হিসেবে 'দ্রুত কাটা' বলা হয়।
কাজ
একটি সুস্থ নখ ডিস্টাল ফ্যালাংস অর্থাৎ আঙুল এর শেষ প্রান্ত,অগ্রভাগ ও আশেপাশের নরম টিস্যুকে বাইরের আঘাত থেকে রক্ষা করে। আঙুল এর প্রান্তভাগে পরা চাপ এর বিপরীত এ কাজ করে আঙুল এর নড়াচড়া বৃদ্ধিতেও সহায়তা করে এই নখ। যখন কোনোকিছুকে স্পর্শ করা হয় তখন আঙুল এর প্রান্তভাগের সংবেদনশীলতাও বাড়িয়ে দেয় এই নখ যদিও নখ এ কোনো সংবেদনশীলতা নেই। সর্বোপরি নখ একটি গুরুত্বপূর্ণ অঙ্গ যা মুষ্ঠিবদ্ধ করে কোনো কিছু ধরতে সাহায্য করে।আঙুল এর প্রান্তভাগের সংবেদনশীলতাও বাড়িয়ে দেয় এই নখ যদিও নখ এ কোনো সংবেদনশীলতা নেই। সর্বোপরি নখ একটি গুরুত্বপূর্ণ অঙ্গ যা  মুষ্ঠিবদ্ধ করে কোনো কিছু ধরতে সাহায্য করে।
বৃদ্ধি
নখ এর যে অংশ বৃদ্ধি পায় তা আসলে নখ সংলগ্ন চামড়ার এপিডার্মিস এর নিচে থাকে যা নোখের একমাত্র জীবীত অংশ অর্থাৎ সংবেদনশীল অংশ। স্তন্যপায়ী প্রানীর ক্ষেত্রে,নখ এর বৃদ্ধিহার নির্ভর করে আঙুলের শেষ প্রান্তের হাড় এর ওপর। এ কারনেই, মানুষের ক্ষেত্রে তার বৃদ্ধাঙুল এর নখের বৃদ্ধি তার কনিষ্ঠা আঙুলের চেয়ে দ্রুত হয়। এমনকি, হাতের আঙুলের নখ পায়ের আঙুলের নখের তুলনায় চার গুন দ্রুত বৃদ্ধি পায়।
মানুষের ক্ষেত্রে, তার হাতের আঙুল মাসে ৩.৫ মি.মি. করে বআড়ে যেখানে পায়ের আঙুল বাড়ে ১.৬ মি.মি. করে। হাতের আঙুলের তিন থেকে ছয় মাস সময় লাগে সম্পূর্ণ নতুন বৃদ্ধি হতে যেখানে পায়ের আঙুলের লাগে ১২ থেকে ১৮ মাস সময়। যদিও আসল বৃদ্ধি অনেকটাই নির্ভর করে বয়স, লিঙ্গ, ঋতু, ব্যায়াম,  খাদ্যাভ্যাস বিশেষ করে বংশগতির উপর।সবচেয়ে দীর্ঘ নখের অধিকারী মহিলার নখের দৈর্ঘ্য ছিল ৮.৬৫ মিটার। মৃত্যুর পর নখ আর বৃদ্ধি পায় না,এবং এটি নিয়ে প্রচলিত যে প্রবাদ আছে তা মিথ্যা।
ভেদ্যতা
নখকে যদিও অভেদ্য বলা হয়,কিন্তু আসলে তা সত্য নয়। এমনকি নখ ত্বকের চেয়েও ভেদ্য এবং নখের প্রায় ৭-১২% ই পানি। ক্ষতিকারক পদার্থ এই নখ দিয়ে প্রবেশ করতে পারে না এবং কিছু রাসায়নিক এর ব্যবহার নখ এর জন্য ক্ষতিকর। পানি, প্যারাকুয়াট,ক্ষতিকর কিটনাশক,ইউরিয়া এবং সেলিসাইলিক এসিড, মিকোনাজল ন্যাটামাইসিন,সোডিয়াম হাইপোক্রোরাইড এর মত উপাদান গুলো নখ ভেদ করে প্রবেশ করতে পারে।প্রাচীনকাল থেকেই স্বাস্থ্যগত অবস্থা, অভ্যন্তরীন ব্যাধি সম্পর্কে ধারণা পেতে নখ পর্যবেক্ষণের কথা জানা যায়। বো'স লাইন নামক নখের মাঝামাঝি থাকা আড়াআড়ি লম্বার দাগ দেখে প্রানীর বয়স অনুমান করা যায়। অবশ্য রোগের কারণেও অনেক সময় এমনটা দেখা দেয়।বিভিন্ন ধরনের রোগ যেমন পুষ্টিহীনতা, বিভিন্ন ঔষধের পার্শপ্রতিক্রিয়া,বিষাক্ততা, আঘাত এর কারণে নখের রঙ পালটে যাওয়া, ফেটে যাওয়া, পাতলা হয়ে যাওয়া, সাদা ছোপ দেখা দেওয়া, উচু হয়ে যাওয়া বা নিচু হয়ে যাওয়ার মত লক্ষণ দেখা দিতে পারে। ডি এন এ প্রোফাইলিং এর কাজে ফরেন্সিক বিভাগ চুল, হাত ও পায়ের নখ ব্যবহার করে থাকে।
ক্লিনিকাল গুরুত্ব
মূল নিবন্ধ: নখের রোগ
স্বাস্থ্যসেবা এবং প্রাক-হাসপাতাল-যত্ন সরবরাহকারীরা (ইএমটি বা প্যারামেডিক্স) প্রায়শই ডিহাইড্রেটেড বা আহত হতে পারে এমন ব্যক্তিদের ডিস্টাল টিস্যু পারফিউশনের একটি সরস সূচক হিসাবে নখের বিছানাব্যবহার করে। তবে, প্রাপ্তবয়স্কদের ক্ষেত্রে এই পরীক্ষা নির্ভরযোগ্য বলে বিবেচিত হয় না। এটি সিআরটি বা ব্ল্যাঞ্চ টেস্ট নামে পরিচিত। নখের বিছানাটি নখের বিছানাটি সাদা করার জন্য সংক্ষিপ্তভাবে হতাশাগ্রস্ত। যখন চাপ মুক্তি পায়, স্বাভাবিক গোলাপী রঙ এক বা দুই সেকেন্ডের মধ্যে পুনরুদ্ধার করা উচিত। গোলাপী রঙে বিলম্বিত প্রত্যাবর্তন হাইপোভোলেমিয়ার মতো কিছু শক রাজ্যের সূচক হতে পারে।
নখ বৃদ্ধির রেকর্ড সাম্প্রতিক স্বাস্থ্য এবং শারীরবৃত্তীয় ভারসাম্যহীনতার ইতিহাস দেখাতে পারে, এবং প্রাচীন কাল থেকে একটি ডায়াগনস্টিক সরঞ্জাম হিসাবে ব্যবহৃত হয়েছে। গভীর, অনুভূমিকভাবে আড়াআড়ি খাঁজ যা "বিউ'স লাইন" নামে পরিচিত নখ জুড়ে তৈরি হতে পারে (অনুভূমিক, কিউটিকল থেকে টিপ পর্যন্ত নখ বরাবর নয়)। এই রেখাগুলি সাধারণত বার্ধক্যের একটি প্রাকৃতিক পরিণতি, যদিও এগুলি রোগের ফলে হতে পারে। বিবর্ণতা, পাতলা, ঘন, ভঙ্গুরতা, বিভাজন, খাঁজ, মেসের রেখা, ছোট সাদা দাগ, হ্রাস লুনুলা, ক্লাবিং (উত্তল), সমতলতা, এবং চামচ (অবতল) শরীরের অন্যান্য অঞ্চলে অসুস্থতা নির্দেশ করতে পারে, পুষ্টির ঘাটতি, ড্রাগ প্রতিক্রিয়া বা বিষক্রিয়া, বা কেবল স্থানীয় আঘাত।
নখ গুলি ঘন হয়ে যেতে পারে (ওনিকোগ্রিফসিস), আলগা (ওনিকোলাইসিস), ছত্রাক (ওনিকোমাইকোসিস) দ্বারা সংক্রামিত, বা অধঃপতিত (ওনিকোডিস্ট্রোফি)। একটি সাধারণ পেরেক ব্যাধি একটি ক্রমবর্ধমান পায়ের নখ (ওনিকোক্রিপ্টোসিস)।
ডিএনএ প্রোফাইলিং চুল, নখ, পায়ের নখ ইত্যাদিতে ফরেনসিক বিজ্ঞানীদের দ্বারা নিযুক্ত একটি কৌশল।
স্বাস্থ্য ও যত্ন
নখের যত্ন নেওয়ার সর্বোত্তম উপায় হ'ল সেগুলি নিয়মিত ছাঁটাই করা। ফাইলিং এছাড়াও সুপারিশ করা হয়, নখ খুব রুক্ষ হয়ে যাওয়া থেকে রক্ষা করতে এবং যে কোনও ছোট বাম্প বা রিজ অপসারণ করতে যা পেরেক কাপড়ের মতো উপকরণে জট পাকিয়ে যেতে পারে।
ব্লুইশ বা বেগুনি নখের বিছানা পেরিফেরাল সায়ানোসিসের লক্ষণ হতে পারে, যা অক্সিজেন বঞ্চনানির্দেশ করে।
নখ শুকিয়ে যেতে পারে, ঠিক ত্বকের মতো। তারা খোসা ছাড়াতে পারে, ভাঙতে পারে এবং সংক্রামিত হতে পারে। উদাহরণস্বরূপ, পায়ের আঙ্গুলের সংক্রমণ নোংরা মোজা, নির্দিষ্ট ধরনের আক্রমণাত্মক ব্যায়াম (দূরপাল্লার দৌড়ানো), আঁটসাঁট জুতো এবং অপরিষ্কার পরিবেশে অরক্ষিত ভাবে হাঁটার কারণে বা আরও বৃদ্ধি পেতে পারে। নখের সংক্রমণ সৃষ্টিকারী সাধারণ জীবগুলির মধ্যে রয়েছে ইস্ট এবং ছাঁচ (বিশেষত ডার্মাটোফাইট)।
বিভিন্ন ব্যক্তির ব্যবহৃত নখের সরঞ্জামগুলি সংক্রমণ সংক্রমণ করতে পারে। স্ট্যান্ডার্ড হাইজিন এবং স্যানিটেশন পদ্ধতি গুলি সংক্রমণ এড়ায়। কিছু ক্ষেত্রে, জেল এবং ক্রিম কিউটিকল রিমুভারগুলি কিউটিকল কাঁচির পরিবর্তে ব্যবহার করা যেতে পারে।
নখের রোগ খুব সূক্ষ্ম হতে পারে এবং ওষুধের এই নির্দিষ্ট ক্ষেত্রে ফোকাস সহ একজন চর্মরোগ বিশেষজ্ঞদ্বারা মূল্যায়ন করা উচিত। যাইহোক, বেশিরভাগ সময় এটি একটি পেরেক প্রযুক্তিবিদ যিনি পেরেক রোগের একটি সূক্ষ্ম পরিবর্তন লক্ষ্য করবেন।
একই নখ কাটার যন্ত্রপাতি বহু মানুষ ব্যবহারের ফলে রোগ সংক্রমিত হতে পারে।তাই পরিচ্ছন্নতার আদর্শ নীতি অনুসরণ করতে হবে। নখ এ কোনো রোগ দেখা দিলেই ডার্মাটোলজিস্ট এর স্বরণাপন্ন হতে হবেএবং চিকিৎসা গ্রহণ করতে হবে নতুবা অনেক ক্ষেত্রেই গ্যাংগ্রিন নামক রোগ দেখা দেয় যার জন্য আঙুল অবদি কেটে ফেলতে হয়েছে অনেকের।
নখের উপর পুষ্টি উপাদানের প্রভাব
✔ভিটামিন এ এবং ভিটামিন বি এর অভাবে নখের উপর আড়া আড়ি ও লম্বালম্বি বিভিন্ন দাগ দেখা দেয়। ✔ভিটামিন বি১২ এর অভাবে নখ দুর্বল হয়ে যাওয়া, কালো হয়ে যাওয়া, কুকড়ে যাওয়া এবং এবড়োথেবড়ো হয়ে যাওয়ার মত লক্ষণ দেখা দেয়। ✔বিভিন্ন ধরনের মাল্টিভিটামিন ও বায়োটিন মজবুত নখ বৃদ্ধিতে সহায়তা করে। ✔প্রোটিন, নখ এর জন্য বিল্ডিং ম্যাটেরিয়াল হিসেবে কাজ কর। তাই খাদ্যতালিকায় পর্যাপ্ত প্রোটিন না থাকলে থাকলে শরীরে হিমোগ্লোবিন কমে এনিমিয়া দেয়া দেয়ায় নখের গোল্পীভাব কমে যায় ও পাতলা হয়ে যায়। ✔ফ্যাটি এসিড(লিনোলেনিক এসিড) নখ ফেটে যাওয়া প্রতিরোধ করে। ✔আয়রণ এর ঘাটতি দেখা দিলে নখ পাতলা হয়ে যাওয়া, ভেঙে যাওয়া, অসমান নখ এবং অবতল নখ এর লক্ষণ দেখা দেয়।
ফ্যাশন
বিভিন্ন ধরনের যন্ত্রপাতি ও অক্ষতিকর রাসায়নিক এর মাধ্যমে হাত ও পায়ের নখ পরিষ্কার করা ও রঞ্জিত করার পদ্ধতি হিসেবে ম্যানিকিউর ও পেডিকিউর বহুল ব্যবহৃত। একজন টেকনিশিয়ান এর দ্বারা এ কাজ পরিচালিত হয় ।ম্যানিকিউর (হাতের জন্য) এবং পেডিকিউরগুলি (পায়ের জন্য) স্বাস্থ্য এবং কসমেটিক পদ্ধতিতে নখকে বরফ করতে, ছাঁটাতে এবং রঙ করতে এবং কলস পরিচালনা করে। তাদের বিভিন্ন সরঞ্জাম যেমন কাটিকাল কাঁচি, পেরেক কাঁচি, পেরেক ক্লিপারস এবং পেরেক ফাইলের প্রয়োজন হয়। কৃত্রিম নখগুলি কসমেটিক উদ্দেশ্যে বাস্তব নখের উপরেও স্থির করা যেতে পারে। যে ব্যক্তির পেশা নখ কাটা, আকৃতি করা এবং যত্নের পাশাপাশি অ্যাক্রিলিক এবং ইউভি জেল এর মতো ওভারলে প্রয়োগ করা হয় তাকে কখনও কখনও নখ টেকনিশিয়ান বলা হয়। নখ টেকনিশিয়ান যে জায়গায় কাজ করে হতে পারে সেটা একটা নখ কাটার সেলুন অথবা নখ কাটার বার অথবা দোকান। ।
খ্রীস্টপূর্ব ৩০০০ অব্দ থেকে নখ রঙিন করার জন্য বিভিন্ন ধরনের রাসায়নিক এর ব্যবহার হয়ে আশছে। স্মার্টফোনগুলির উত্থানের সাথে কিছু বিশ্লেষক নেলফি (নখের সেলফি) এর একটি প্রবণতা লক্ষ করেছেন, যাতে মানুষেরা অনলাইনে তাদের নখ শিল্প প্রদর্শন করে।
দীর্ঘতম নখের রেকর্ড
গিনেজ বুক অব রেকর্ড এ ১৯৫৫ সাল থেকে দীর্ঘতম নখ এর রেকর্ড হয়ে আশছে যখন একজন চীনা নারীর নখ এর দৈর্ঘ রেকর্ড করা হয়েছিল ১০।৭৫ ইঞ্চি (৫৭.৭৯ সে.মি.) বর্তমানে দীর্ঘতম নখের অধিকারী ব্যক্তির নাম লিস্ট এ অন্তর্ভুক্ত হয়েছিল ১৯৯৮ সালে। বাঁ হাতের ২০ ফুট লম্বা নখ বিশিষ্ট সে ব্যক্তিটি ছিলেন ভারতের শ্রীধর চিল্লাল। ২০০৮ সালে দীর্ঘতম নখের অধিকারী মহিলা হিসেবে নাম লেখান যুক্ত রাষ্ট্রের লী রেডমন্ড তার দুই হাতের ২৮ ফুট লম্বা নখ নিয়ে। তার ডান হাতের বৃদ্ধাঙ্গুলে ছিল ২ ফুট ১১ ইঞ্চি লম্বা নখ।
প্রাইমেটে বিবর্তন
এতো গেলো মানুষের নখ সম্পর্কিত তথ্য। অন্যান্য প্রাণীদের যাদের নখ আছে তারা নখ কে কোনো কিছু আকড়ে ধরতে, আঁচড় দিতে ব্যবহার করে। গরু,ছাগল,ভেড়া এ ধরনের প্রাণীর নখ এর পরিবর্তে খুর থাকে। পেরেকটি একটি আনগুইস, যার অর্থ একটি সংখ্যার শেষে একটি কেরাটিন কাঠামো। অন্যান্য উদাহরনগুলির মধ্যে রয়েছে থাবা, খুর এবং ট্যালন। প্রাইমেটদের নখ এবং চলমান স্তন্যপায়ী প্রাণীদের খুরগুলি পূর্ববর্তী প্রাণীদের থাবা থেকে বিবর্তিত হয়েছিল।
নখের বিপরীতে, থাবাগুলি সাধারণত বাঁকানো (প্রাণীদের নীচের দিকে) এবং পার্শ্বে সংকুচিত । তারা আরোহণ, খনন এবং লড়াই সহ প্রচুর ফাংশন পরিবেশন করে এবং বিভিন্ন প্রাণী ট্যাক্সিতে অসংখ্য অভিযোজিত পরিবর্তন করেছে। থাবা গুলি তাদের প্রান্তের দিকে নির্দেশ করা হয় এবং দুটি স্তর দিয়ে গঠিত: একটি পুরু, গভীর স্তর এবং একটি উপরিভাগের, শক্ত স্তর যা একটি সুরক্ষামূলক ফাংশন পরিবেশন করে। অন্তর্নিহিত হাড় টি অত্যধিক শৃঙ্গাকার কাঠামোর একটি ভার্চুয়াল ছাঁচ এবং তাই থাবা বা পেরেকের মতো একই আকৃতি রয়েছে। থাবার তুলনায়, নখগুলি সমতল, কম বাঁকা, এবং সংখ্যার ডগা ছাড়িয়ে খুব বেশি প্রসারিত হয় না। নখের প্রান্তগুলি সাধারণত কেবল "উপরিভাগ", শক্ত স্তর নিয়ে গঠিত এবং থাবার মতো নির্দেশিত হয় না।
শুধুমাত্র কয়েকটি ব্যতিক্রম ছাড়া, প্রাইমেটরা পাঁচটি সংখ্যার সাথে প্লেসিওমরফিক (মূল, "আদিম") হাত ধরে রাখে, প্রতিটি হয় একটি পেরেক বা একটি থাবা দিয়ে সজ্জিত। উদাহরণস্বরূপ, প্রায় সমস্ত জীবিত স্ট্রেপসিরাইন প্রাইমেটদের দ্বিতীয় পায়ের আঙ্গুল ছাড়া সমস্ত সংখ্যায় পেরেক রয়েছে যা একটি গ্রুমিং থাবা দিয়ে সজ্জিত। টারসিয়ারদের দ্বিতীয় এবং তৃতীয় পায়ের আঙ্গুলে একটি গ্রুমিং থাবা রয়েছে। কম পরিচিত, পেঁচা বানর (আওটাস), টিটিস (ক্যালিসবাস), এবং সম্ভবত অন্যান্য নিউ ওয়ার্ল্ড বানরের দ্বিতীয় প্যাডেল ডিজিটেও একটি গ্রুমিং থাবা পাওয়া যায়। সুই-নখযুক্ত বুশবেবি (ইউওটিকাস) নখ (বুড়ো আঙ্গুল এবং প্রথম এবং দ্বিতীয় পায়ের আঙ্গুলের থাবা রয়েছে) একটি কেন্দ্রীয় রিজ বৈশিষ্ট্যযুক্ত যা একটি সূচের মতো ডগায় শেষ হয়।
চারটি ছোট দেহের নিউ ওয়ার্ল্ড বানর প্রজাতির আঙুলের ডগা রূপতত্ত্বের একটি গবেষণা সম্পর্ক দেখিয়েছে ছোট-শাখা ফরেজিং বৃদ্ধির সাথে এবং এদের সাথে:
এটি ইঙ্গিত দেয় যে যেখানে থাবাগুলি বড় ব্যাসের শাখাগুলিতে উপযোগী, নখ এবং এপিডার্মাল রিজ সহ প্রশস্ত আঙুলের ডগাগুলি ছোট ব্যাসের শাখাগুলিতে অভ্যাসগত লোকোমোশনের জন্য প্রয়োজন ছিল। এটি ক্যালিট্রিচিনেসের কিল আকৃতির নখগুলিও নির্দেশ করে (নিউ ওয়ার্ল্ড বানরের একটি পরিবার) পৈতৃক অবস্থা বজায় রাখার পরিবর্তে একটি প্রাপ্ত পোস্টুরাল অভিযোজন।
আব্দুল মজিদ (অভিনেতা)
আব্দুল মজিদ (আব্দুল মজিদ; Abdul Majid) অসমের একজন প্রসিদ্ধ চলচ্চিত্র পরিচালক, প্রযোজক, নাট্যকার ও অভিনেতা। ১৯৫৮ সনে নিপ বরুয়া পরিচালিত রঙা পুলিশ নামক চলচ্চিত্রের মাধ্যমে তিনি অসমীয়া চলচ্চিত্র জগতে পদার্পণ করেন। তিনি মোট ৬টি অসমীয়া চলচ্চিত্র পরিচালনা করেছেন। অভিনেতা হিসেবে তিনি প্রধানত খলনায়কের অভিনয় করেছেন। তার পরিচালনায় মুক্তিপ্রাপ্ত চামেলী মেমসাব শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছে। উক্ত চলচ্চিত্রে ডঃ ভূপেন হাজরিকা সঙ্গীত পরিচালনা করেন ও শ্রেষ্ঠ সঙ্গীত পরিচালকের পুরস্কার লাভ করেন।
পরিচালিত চলচ্চিত্র
আব্দুল মজিদ পরিচালিত    ৬টি চলচ্চিত্রের নাম:  ।
পরিচালিত তথ্যচিত্র ও ধারাবাহিক
ইত্যাদি
হিল্টন মেক্সিকো সিটি রিফর্মা
হিল্টন মেক্সিকো সিটি রিফর্মা মেক্সিকোর রাজধানী মেক্সিকো সিটিতে অবস্থিত একটি পাঁচ তারকা বিলাসবহুল হোটেল। এটি বৈশ্বয়িক চেইন হিল্টন হোটেলের একটি শাখা। হোটেলটি পুরাতন মেক্সিকো সিটির কেন্দ্রস্থল হুয়ারেজ অ্যাভিনিউতে অবস্থিত। এর কাছের স্টেশন হলো হিদালগো মেট্রো স্টেশন। ১৯৮৫ সালে প্রতিষ্ঠিত হওয়ার পর থেকেই হোটেলটি ব্যবসায়ী ও ভ্রমণপিপাসুদের কাছে জনপ্রিয় হয়ে উঠে। হোটেলটিতে ৪৫৭টি থাকার ঘর, বেশ কয়েকটি রেস্টুরেন্ট ও কনফারেন্স হল রয়েছে। এছাড়াও মেক্সিকোর বিখ্যাত ইটারি এল কার্ডেনালও এখানে অবস্থিত। উইকিম্যানিয়া ২০১৫ এই হোটেলেই অনুষ্ঠিত হয়েছিল।
এম. এ. হান্নান
'''এম. এ. হান্নান''' হলেন বাংলাদেশের একজন প্রখ্যাত রাজনীতিবিদ। জিয়াউর রহমানের পূর্বেই তিনি বাংলাদেশের জাতির জনক শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে পাঠ করেছিলেন। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম ও পারিবারিক পরিচিতি
জন্ম ১৯৩০ সালের ১০ ফেব্রুয়ারি পশ্চিমবঙ্গের নদীয়া জেলার তেহট্ট থানার খাসপুর গ্রামে। তার পিতা মওলানা মোহাম্মদ মুহিবুর রহমান ব্রিটিশ ভারতে কংগ্রেস ও পরে মুসলিম লীগের রাজনীতির সঙ্গে যুক্ত ছিলেন। ভারত বিভাগের পর মুহিবুর রহমান ১৯৪৮ সালে সপরিবারে মেহেরপুর জেলার আমঝুপিতে এসে বসতি স্থাপন করেন।
শিক্ষাজীবন
এম.এ হান্নান ১৯৪৯ সালে মেহেরপুরের দারিয়াপুর হাইস্কুল থেকে ম্যাট্রিকুলেশন এবং ১৯৫১ সালে কুষ্টিয়া কলেজ থেকে আই.এ পাস করেন। ঢাকার জগন্নাথ কলেজে বি.এ অধ্যয়নকালে তিনি ১৯৫২ সালে ভাষা আন্দোলনে অংশগ্রহণ করেন। পরে তিনি চট্টগ্রামে সিটি কলেজে নৈশ বিভাগে ভর্তি হন।
কর্মজীবন
তিনি চার্টার্ড ব্যাংকে চাকরি গ্রহণ করেন। পরে তিনি আলফা ইন্স্যুরেন্স কোম্পানির ব্যবস্থাপক হিসেবেও চাকরি করেন।
এম.এ হান্নান ১৯৭৩ সালে আন্তর্জাতিক শ্রম সংস্থার সম্মেলনে (আই এল ও কনভেনশন) যোগ দেন। তিনি বাংলাদেশ জাতীয় শ্রমিক লীগের কেন্দ্রীয় কমিটির সহ-সভাপতি, বাংলাদেশ রেল শ্রমিক লীগের সভাপতি, চট্টগ্রাম জাতীয় শ্রমিক লীগের সভাপতির দায়িত্ব পালন করেন।
অবদান
এম.এ হান্নান চট্টগ্রামে আওয়ামী লীগে যোগ দেন। তিনি ১৯৬৪ সালে চট্টগ্রাম জেলা আওয়ামী লীগের দপ্তর সম্পাদক নির্বাচিত হন। বঙ্গবন্ধু শেখ মুজিবুর রহমানের নেতৃত্বে ১৯৬৬ সালের ছয় দফা আন্দোলন এবং ১৯৬৮ সালে আগরতলা ষড়যন্ত্র মামলা বিরোধী আন্দোলনে তিনি অংশ নেন। ১৯৬৮ সালে তিনি চট্টগ্রাম জেলা আওয়ামী লীগের সাংগঠনিক সম্পাদক, ১৯৭০ সালে ভারপ্রাপ্ত সাধারণ সম্পাদক এবং পরে সাধারণ সম্পাদক নির্বাচিত হন।
১৯৭১ সালে অসহযোগ আন্দোলন চলাকালে তিনি ২৪ মার্চ চট্টগ্রাম বন্দরে ‘সোয়াত’ জাহাজ থেকে পাকিস্তানিদের অস্ত্র খালাসের বিরুদ্ধে ছাত্র শ্রমিক জনতাকে নিয়ে প্রতিরোধ সৃষ্টি করেন। তিনি বঙ্গবন্ধু শেখ মুজিবুর রহমানের প্রেরিত স্বাধীনতার ঘোষণা কালুরঘাট স্বাধীন বাংলা বেতারকেন্দ্র থেকে পাঠ করেন। পরে তিনি আগরতলা যান এবং সেখানে হরিনা যুব শিবির প্রতিষ্ঠায় ভূমিকা রাখেন।
মৃত্যু
এম.এ হান্নান ১৯৭৪ সালের ১১ জুন চৌদ্দগ্রামে এক সড়ক দূর্ঘটনায় আহত হন এবং পরদিন ফেনী হাসপাতালে তার মৃত্যু হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে বাংলাদেশের “সর্বোচ্চ বেসামরিক পুরস্কার”  হিসাবে পরিচিত স্বাধীনতা পুরস্কার প্রদান করা হয় তাকে।
৩৩৯
৩৩৯ গ্রেগরীয় বর্ষপঞ্জির একটি সাধারণ বছর।
মিস ইউনিভার্স ২০০২
মিস ইউনিভার্স ২০০২, ৫১তম মিস ইউনিভার্স প্রতিযোগিতা, ২৯ মে, ২০০২ তারিখে পুয়ের্তো রিকোর সান জুয়ানে কোলিসিও রবার্তো ক্লেমেন্টে অনুষ্ঠিত হয়েছিল। ৭৫ জন প্রতিনিধি এই বছরে প্রতিদ্বন্দ্বিতা করেন। অনুষ্ঠান শেষে রুশ ওক্সানা ফেডোরোভাকে তার উত্তরসূরি হিসেবে পুয়ের্তো রিকোর ডেনিস কুইওনেস মুকুট পরান। চার মাস পরে ফেডোরোভা সিংহাসনচ্যুত হন এবং পানামার প্রথম রানার আপ জাস্টিন পাসেক মিস ইউনিভার্স খেতাব গ্রহণ করেন।
ভাইচারা
ভাইচারা হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল।
শোভারানি দত্ত
শোভারানি দত্ত (Shovarani Datta) (১৯০৬ — ৯ নভেম্বর, ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি পাঞ্জাবকেশরী লালা লাজপত রায়ের সঙ্গে পরিচয়ের মাধ্যমে বিপ্লবে প্রেরণা পান। ১৯৩০ সনে মাতা লাবণ্যপ্রভা দত্তের সঙ্গে কলকাতায় "আনন্দমঠ" প্রতিষ্ঠা করেন। নারী সত্যাগ্রহ সমিতির কর্মীরূপে আইন অমান্য আন্দোলনে যোগ দেন। পলাতক বিপ্লবীদের আশ্রয় দিতেন ও নানাভাবে সাহায্য করতেন। ১৯৩৪ সালের ৮ মে দার্জিলিং-এ লেবং মাঠে গভর্নর অ্যান্ডারসনের উপর বিপ্লবী আক্রমণ হবার পর উজ্জ্বলা মজুমদার কলকাতায় তার বাড়িতে আশ্রয় নেন। ১৮ মে উভয়ে গ্রেপ্তার হন। ১৯৩৭ সনে তিনি মুক্তি পান।
জন্ম ও শিক্ষা
শোভারানি দত্তের জন্ম কলকাতায়। তার পিতার নাম যতীন্দ্রনাথ দত্ত। পৈতৃক নিবাস বাংলাদেশের খুলনায়। মাতা বঙ্গীয় প্রাদেশিক কংগ্রেস কমিটির সভানেত্রী ছিলেন। ১৬-১৭ বছর বয়সে ব্রাহ্ম গার্লস ট্রেনিং স্কুল থেকে পাশ করেন এবং বৃন্দাবনে বিপ্লবী বীর রাজা মহেন্দ্রপ্রতাপ প্রতিষ্ঠিত "প্রেম মহাবিদ্যালয়ে" শিক্ষাপ্রাপ্ত হয়ে পাঞ্জাবের নানাস্থানে ভ্রমণ করেন ।
ডালহৌসী স্কোয়ার বোমা মামলা
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
মৃত্যু
৯ নভেম্বর ১৯৫০ সালে মারা যান শোভারানি দত্ত।
আবু সালামা ইবনে আবদিল আসাদ
আবু সালামা ইবনে আবদিল আসাদ আল মাখজুমি মুহাম্মাদ (সঃ) এর একজন সাহাবা বা সঙ্গী ছিলেন । যিনি মুহাম্মাদের (সঃ) ফুফাত ভাই এমনকি দুধভাইও ছিলেন। তিনি মুহাম্মাদের (সঃ) স্ত্রী উম্মে সালামার প্রথম স্বামী ছিলেন। তিনি বদর ও উহুদ যুদ্ধে অংশগ্রহণ করেন।
নাম ও বংশ পরিচয়
আবু সালামা নাম মূলনাম আবদুল্লাহ এবং কুনিয়াত বা উপনাম আবু সালামা । পিতা আবদুল আসাদ ও মাতা বাররাহ বিনতু আবদিল মুত্তালিব মুহাম্মাদের (সঃ) ফুফু। তিনি আবু লাহাবের দাসী ‘সুওয়াইবা’ এর দুধ পান করেন। আবু সালামার দুই ছেলে সালামা ও উমার এবং দুই মেয়ে যয়নাব ও দুররাহ।
ইসলাম গ্রহণ ও হিজরত
আরকাম ইবন আবিল আরকামের গৃহ থেকে গোপনে দাওয়াতি কাজ করার সময়কালে আবু সালামা মুসলমানদের দলে শামিল হন। তিনি প্রথম দিকের ইসলাম গ্রহণকারী সাহাবাদের মধ্যে অন্যতম। তার স্ত্রী উম্মে সালামাও তার সাথে ইসলাম গ্রহণ করেন।
হাবশায় ভ্রমণকারী প্রথম দলটির সাথে আবু সালামা ও স্ত্রী উম্মে সালামা হিজরত করেন। এই হাবশাতে তাদের কন্যা যয়নাব বিনতু আবি সালামা জন্ম গ্রহণ করেন। কিছুদিন পর তিনি হাবশা থেকে চলে আসেন এবং আবু তালিব ইবনে আবদিল মুত্তালিবের নিরাপত্তায় মক্কায় প্রবেশ করেন। দ্বিতীয়বারও তিনি সস্ত্রীক হাবশায় হিজরত করেন। শেষবার হাবশা থেকে মক্কা প্রত্যাবর্তন করে কিছুদিন পর আবার মদীনায় চলে যান ।
আবু সালামা ইয়াসরিব বাসীদের আকাবার শপথের এক বছর পূর্বে মদীনায় হিজরত করেন। বুখারীর একটি বর্ণনামতে তিনিই মদীনায় গমনকারী প্রথম মুহাজির। আবু সালামার মদীনায় উপস্থিতির দিনটি ছিল মুহাররম মাসের ১০ তারিখ। আমর ইবন আউফের গোত্র পুরো দুই মাস তাকে আতিথ্য দান করেন। মুহাম্মাদ মদীনায় এসে খুসাইমা ইবনে সাবিত আনসারী ও আবু সালামার মাঝে ভাতৃত্ব প্রতিষ্ঠা করেন এবং পৃথক বসবাসের জন্য একখন্ড জমিও দান করেন ।
উম্মে সালামার হিজরত
উম্মে সালামা বলেণ, আমার স্বামী আবু সালামা আমাকে নিয়ে মদিনায় হিজরত করতে গেলে আমার পিতৃ গোত্র বনু মুগীরার লোকজন বাঁধা দিলো ও আমাকে আটকে রাখলো,ফলে আমার স্বামীর গোত্র বনু আবদিল ক্ষেপে গেলো এবং আমার কাছ থেকে আমার কোলের সন্তান সালামাকে কেড়ে নিয়ে গেলো । এবং আমার স্বামী মদিনায় হিজরত করলো । এভাবে আমরা পরস্পর বিচ্ছিন্ন হয়ে গেলাম । এভাবে এক এক বছর পরে তারা দয়া পরবশ হলে বনু মুগীরা গোত্র তাকে মদিনা যেতে অনুমতি দিলো এবং বনু আবদিল গোত্র তার সন্তান ফিরিয়ে দিলো । উম্মে সালামা সঙ্গে সঙ্গে মদিনায় রওনা দিলেন, পথিমধ্যে উসমান ইবনে তালহার সাহায্য নিয়ে মদিনায় তার স্বামী আবু সালামা ইবনে আবদিল আসাদ এর নিকট পৌঁছালেন ।
কাতানের অভিযান
তুলাইহা ও আসাদ ইবন খুওয়াইলিদ গোত্র নিজেরা ও তাদের অন্যান্য গোত্রদেরকে মদীনার বিরুদ্ধে যুদ্ধের জন্য ক্ষেপিয়ে তুলছিলো। এই ঘটনার উপর ভিক্তি করে এই কাতানের অভিযান পরিচালিত হয় । তিনি মুহাজির ও আনসারদের সাহাবাদের সম্মিলিত ১৫০ সদস্য বিশিষ্ট মুজাহিদ টিম বাহিনী গঠন করেন। এবং আবু সালামাকে প্রধান বানিয়ে হিজরী ৪ সনের মুহাররাম/সফর মাসে ‘কাতান’ অভিমুখে যাত্রার নির্দেশ দেন।
মৃত্যু
আবু সালামা কাতানের অভিযান থেকে ফিরলে উহুদ যুদ্ধে তীরবিদ্ধ ক্ষতস্থানে আবার বিষক্রিয়া শুরু হয়। বেশ কিছুদিন অসুস্থ থাকার পর তৃতীয় অথবা চতুর্থ হিজরির জামাদিউল আউয়াল মাসের ৩ তারিখ ইনতিকাল করেন।
আবু সালামা মদীনার উপকন্ঠে ‘আলীয়াহ’ নামক স্থানে মৃত্যুবরণ করেন । তিনি তার বাস স্থান কুবা থেকে এসে এখানেই বসতি স্থাপন করেছিলেন। বনী উমাইয়া ইবন যায়িদ এর কূপ -ইয়াসীরা এর পানি দিয়ে তাকে গোসল দেওয়া হয় এবং মদীনাতে তাকে সমাধিস্থ করা হয়।
২০২৩ পূর্ব আফ্রিকা টি২০ সিরিজ
২০২৩ পূর্ব আফ্রিকা টি২০ সিরিজ একটি টোয়েন্টি২০ আন্তর্জাতিক (টি২০আই) ক্রিকেট সিরিজ যেটি বর্তমানে রুয়ান্ডায় অনুষ্ঠিত হচ্ছে। সিরিজে স্বাগতিক রুয়ান্ডার সঙ্গে অংশগ্রহণ করছে উগান্ডা ও তানজানিয়া। সিরিজের ম্যাচসমূহ কিগালির গাহাংগা আন্তর্জাতিক ক্রিকেট স্টেডিয়ামে অনুষ্ঠিত হচ্ছে। ২০২২ সালে অনুষ্ঠিত পূর্ব আফ্রিকা টি২০ সিরিজের পূববর্তী আসরে বিজয়ী হয়েছিল উগান্ডা।
দলীয় সদস্য
রুয়ান্ডা দলে এরিক কুবুইমানা ও বসকো তুয়িজেরেকে রিজার্ভ খেলোয়াড় হিসেবে রাখা হয়।
মেন উইদাউট উইমেন (ছোটগল্প সংকলন)
মেন উইদাউট উইমেন (Men Without Women) হল মার্কিন লেখক আর্নেস্ট হেমিংওয়ের দ্বিতীয় গল্প সংকলন। এতে ১৪টি গল্প রয়েছে, যার মধ্যে ১০টি পূর্বে বিভিন্ন সাহিত্য পত্রিকায় প্রকাশিত হয়েছিল। ১৯২৭ সালের অক্টোবরে এটি প্রথম প্রকাশিত হয়, ২ ডলার দরে এর ৭৬০০টি কপি বিক্রি হয়েছিল।
গল্পগুলোর মূল বিষয়বস্তু হল ষাঁড়ের লড়াই, পুরস্কারের জন্য লড়াই, ব্যভিচার, বিবাহবিচ্ছেদ ও মৃত্যু। এই সংকলনের "দ্য কিলার্স", "হিলস লাইক হোয়াইট এলিফ্যান্টস", ও "ইন অ্যানাদার কান্ট্রি" গল্পগুলোকে হেমিংওয়ের সেরা কাজ বলে গণ্য করা হয়।
গল্পসমূহ
এই সংকলনে নিম্নোক্ত গল্পগুলো রয়েছে:
মূল্যায়ন
মেন উইদাউট উইমেন বইটি সমালোচকদের কাছে প্রশংসিত হয়। কসমোপলিটান সাময়িকীর প্রধান সম্পাদক রে লং "ফিফটি গ্র্যান্ড" গল্পটির প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।"
বঙ্গীয় প্রজাস্বত্ব আইন (১৮৮৫)
বঙ্গীয় প্রজাস্বত্ব আইন ১৮৮৫ হল বঙ্গ সরকারের একটি আইন যা ব্যাপক কৃষক বিদ্রোহের প্রতিক্রিয়ায় জমিদার প্রভু এবং তাদের প্রজাদের অধিকারকে সংজ্ঞায়িত করেছিল।
অষ্টাদশ শতাব্দী
১৭৯৩ সালের চিরস্থায়ী বন্দোবস্ত জমিদারদের নিরঙ্কুশ অধিকার দিয়েছিল, যারা বংশগত জমির মালিক ছিলেন এবং এইভাবে শাসন করতেন, কিন্তু প্রজাদের অধিকার সংজ্ঞায়িত করা হয়নি। সময়ের সাথে সাথে ঊনবিংশ শতাব্দীতে জমির চাহিদা বৃদ্ধি পায় এবং প্রভুরা খাজনা ও জমির রাজস্ব বৃদ্ধি করে। রায়ত (প্রজা) প্রথাগত হারের বাইরে জমিদারি খাজনা বৃদ্ধি গ্রহণ করতে অস্বীকার করে।
এই সময়কালেও কম জমিদার আভিজাত্যের (চৌধুরী এবং তালুকদার) উত্থান দেখা যায়, যাদের অস্তিত্ব স্থায়ী বন্দোবস্ত আইনের অধীনে পড়েনি। মধ্যস্বত্বরা, যেমন তাদের বলা হত (আক্ষরিক অর্থে সাবিনফ্যুডেশন), প্রভুদের মতো উত্তরাধিকারের মাধ্যমে নয়, ক্রয়ের মাধ্যমে তাদের অধিকার পেয়েছিল। সরকার ব্যবস্থা করার চেষ্টা করেছে ১৮৫৯ সালে ভাড়া আইন প্রণয়ন হলেও মাধ্যমে এই শ্রেণীর সমস্যা রয়ে গেল।
উনবিংশ শতাব্দী
পাবনায় এর মতো বিদ্রোহ ব্যাপক সমস্যার সৃষ্টি করেছিল বেঙ্গল লেজিসলেটিভ কাউন্সিলের ভাড়া কমিশন তাই ১৮৮৫ সালের তৃতীয় আইন প্রণয়ন করে।
ব্রায়ান মূলরোনি
মার্টিন ব্রায়ান মূলরোনি (জন্ম মার্চ ২০, ১৯৩৯) একজন কানাডীয় রাজনীতিবিদ; যিনি ১৭ সেপ্টেম্বর ১৯৮৪ থেকে ২৫ শে জুন, ২০০৩ পর্যন্ত কানাডার প্রধানমন্ত্রী (১৮ তম প্রধানমন্ত্রী) ছিলেন। প্রধানমন্ত্রীর শাসনামলে তিনি বেশ কিছু সংস্কার করেছিলেন। যেমন কানাডা-যুক্তরাষ্ট্র মুক্ত বাণিজ্য চুক্তি এবং দ্রব্য ও সেবার উপর কর আরোপ এবং ম্যাকা লেক অ্যাকর্ড এবং শার্লটেটন অ্যাকর্ড এর মত সাংবিধানিক সংস্কার করেন। তার রাজনৈতিক কর্মজীবনের পূর্বে তিনি মন্ট্রিলের একজন বিশিষ্ট আইনজীবী ও ব্যবসায়ী ছিলেন।
জন্ম ও শিক্ষাজীবন
ব্রাইয়ান মুলোরিনী ম্যাককমরিকের জন্য গান গাইতেন, এবং প্রকাশক তাকে ৫০ ডলার দিতেন। তিনি ইংরেজি ও ফরাসি শুদ্ধভাবে বলতে পারতেন।
ইনসাইড ইসলাম
ইন্সাইড ইসলাম হল হিস্টোরি চ্যানেলের একটি প্রামাণ্য তথ্যচ্চিত্র, যেখানে ইসলাম ধর্মের ইতিহাস সম্পর্কে বলা হয়েছে। এতে ইসলাম ধর্মকে খ্রিষ্টধর্ম ও ইহুদীধর্মের সাথে সাদৃশ্যপূর্ণ একটি শান্তিপূর্ণ ধর্ম হিসেবে দেখানো হয়েছে এবং ইসলামভীতির কারণ হিসেবে চরমপন্থীদের কথা বলা হয়েছে, যারা ইসলামের দোহাই দিয়ে নিজেদের কর্মকান্ডকে বৈধ বলে বিশ্বাস করে। এরাই ইসলামপন্থী রাজনীতিকে চরমপন্থী হিসেবে সবার কাছে তুলে ধরে।
প্রামাণ্য চিত্রটিতে ইসলামের প্রধান নবী মোহাম্মদ এর সেই সময়ের কথা তুলে ধরা হয়েছে যখন এই একেশ্বরবাদী ধর্মবিশ্বাসকে প্রচার করতে গিয়ে তাকে নিজ সম্প্রদায়ের কাছ থেকে বহুমুখী বাধার সম্মুখীন হতে হয়েছিল। এছাড়া বিশ্বের মুসলিম সাম্রাজ্যসমূহ এবং আরব-ইসরাঈল দন্দ্বের কথাও এখানে উঠে এসেছে। ২০০২ সালে চলচ্চিত্রটি হিস্টরি চ্যানেলে প্রচার করা হয়। পরবর্তীতে যুক্তরাষ্ট্রের ওয়েলথ টিভিতেও প্রামাণ্যচিত্রটি প্রচারিত হয়।
৩৪০
৩৪০ গ্রেগরীয় বর্ষপঞ্জির একটি অধিবর্ষ।
ভক্ত কবির
ভক্ত কবির হল বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
ই সলিতি ইনোতি
ই সলিতি ইনোতি ১৯৫৮ সালে মুক্তিপ্রাপ্ত ও মারিও মোনিচেল্লি পরিচালিত ইতালীয় চলচ্চিত্র। এটি ইতালীয় চলচ্চিত্রের একটি অত্যুত্তম নিদর্শন পরিগণিত হয়। "ই সলিতি ইনোতি" কথাটির আক্ষরিক অর্থ "সচরাচর অজ্ঞাত ব্যক্তিরা", যদিও এটি বিগ ডিল অন ম্যাডোনা স্ট্রিট নামে ইংরেজিভাষী দেশগুলোয় মুক্তি পেয়েছিল। এর ইংরেজি শিরোনামটি ভুল অনুবাদের ফসল। কারণ যে কাল্পনিক রোমান সড়কে ছবির ঘটনাপ্রবাহ সংঘটিত হয়, সেটির নাম "ভায়া দেল মাদোনে" বা "মাদোনাদের সড়ক"।
ছবির প্রযোজকরা শুরুতে এর সাফল্য নিয়ে শঙ্কিত ছিলেন। তাই বিখ্যাত কমেডিয়ান তোতোকেও তারা এ ছবিতে একটি সংক্ষিপ্ত ভূমিকায় অভিনয় করান। তোতো এখানে চোরদের পরামর্শক হিসেবে কাজ করেন।
দ্য ক্রাইটেরিয়ন কালেকশন ও টুয়েন্টিয়েথ সেঞ্চুরি ফক্স ছবিটি প্রযোজনা করে।
কাহিনীসংক্ষেপ
রোমের একজন পাতি বদমাশ কোসিমো গাড়ি চুরির চেষ্টা করার সময় আটক করা হয়। সে কারাগার থেকে বের হওয়ার জন্য বেপরোয়া হয়ে আছে। আরেকজন কয়েদির কাছ থেকে দুষ্টবুদ্ধি ধার নিয়ে সে একটি চুরির অভিযান চালাতে চায়।  উক্ত কয়েদি একজন অসাধু ইটনির্মাতা, যে স্বেচ্ছায় একটি খালি অ্যাপার্টমেন্টের ভোজনকক্ষ এবং একটি বন্ধকি দোকানের সিন্দুকের মাঝে দেয়াল তৈরি করে রেখেছিল। কোসিমোর দলের লোক পেপ্পে নামক এক বক্সারকে ঘুষ দিয়ে তার অপরাধ স্বীকার করে নিতে বলে। ওয়ার্ডেন অবশ্য পেপ্পেকে বিশ্বাস করে না -শেষ পর্যন্ত তাদের দুজনেরই কারাবাস হয়। পেপ্পে কোসিমোকে বলে, তার অপরাধের দায়ে সে তিন বছরের সাজা পেয়েছে। কোসিমো তখন তাকে তার পরিকল্পনার সবকিছু খুলে বলে। পেপ্পে তখন আনন্দের সাথে বলে, তাকে এক বছরের "প্রোবেশন" দেওয়া হয়েছে এবং জেলের গেট দিয়ে সে খুশিমনে বের হয়ে যায়। এতে কোসিমো অত্যন্ত রাগান্বিত হয়।
হুসাইন বিন আলি, মক্কার শরিফ
সাইয়্যিদ হুসাইন বিন আলী (১৮৫৪ - ৪ জুন, ১৯৩১)(আরবি حسین بن علی) ১৯০৮ সাল থেকে ১৯১৭ সাল পর্যন্ত মক্কার শরীফ ও আমির ছিলেন। পরবর্তীতে নিজেকে মক্কার বাদশাহ ঘোষণা করার পর তিনি আন্তর্জাতিক সমর্থন পান। প্রথম বিশ্বযুদ্ধ চলাকালে ১৯১৬ সালে তিনি উসমানীয় সাম্রাজ্যের বিরুদ্ধে আরব বিদ্রোহের সূচনা করেন। ১৯২৪ সালে উসমানীয় খিলাফত বিলুপ্ত হলে তিনি নিজেকে মুসলিমদের খলিফা ঘোষণা করেন। ১৯২৪ সাল পর্যন্ত তিনি হেজাজে শাসনক্ষমতায় অধিষ্ঠিত ছিলেন। আবদুল আজিজ ইবনে সৌদের কাছে পরাজিত হওয়ার পর তিনি তার রাজত্ব ও অন্যান্য জাগতিক উপাধি তার জ্যেষ্ঠ পুত্র আলীকে প্রদান করেন।
জীবন
হুসাইন বিন আলী ১৮৫৩ সালে ইস্তানবুলে জন্মগ্রহণ করেন। তিনি তার পিতা শরীফ আলী ইবনে মুহাম্মদ ও মাতা সালহা বানি-সাহারের জ্যেষ্ঠ সন্তান। তিনি ছিলেন উসমানীয় সুলতান কর্তৃক নিযুক্ত হেজাজের সর্বশেষ হাশিমী গোত্রীয় শাসক । হাশিমী ও তার অনুসারীরা বিশ্বাস করত যে তারা নবী মুহাম্মদ(স) এর বংশধর তাই তারা মুসলিমদের মধ্যে সবচেয়ে বেশি সম্মানিত।
১ম বিশ্বযুদ্ধ
যুদ্ধের পর আরবরা শতাব্দী প্রাচীন উসমানীয় সালতানাত থেকে মুক্ত হয় এবং ফ্রান্স ও যুক্তরাজ্যের ম্যান্ডেট শাসনের অধীনে আসে। ম্যান্ডেট শেষ হলে হুসাইনের পুত্ররা ট্রান্সজর্ডান(পরবর্তীতে জর্ডান), সিরিয়া ও ইরাকের বাদশাহ হয়। সিরিয়ার রাজত্ব স্বল্পস্থায়ী হলেও হুসাইনের পুত্র ফয়সাল এরপর নবগঠিত ইরাকের রাজত্ব লাভ করেন।
হেজাজের বাদশাহ
নিজেকে হেজাজের বাদশাহ ঘোষণা করার সাথে সাথে হুসাইন নিজেকে আরবদের বাদশাহ (মালিক বিলাদ-আল-আরব) ঘোষণা করেন। এই ঘোষণা ইবনে সৌদের সাথে তার সংঘাতকে বৃদ্ধি করে। ধর্মীয় দিক থেকে ভিন্ন মতাদর্শের জন্য বিশ্বযুদ্ধের আগেও তাদের মধ্যে সংঘর্ষ হয়েছিল। ১৯১০ সালে হুসাইন ওয়াহাবি বিরোধী উসমানীয়দের পাশাপাশি তাদের বিরুদ্ধে লড়াই করেন। ১৯২৪ সালের ৩ মার্চ তুরস্কের গ্রান্ড ন্যাশনাল এসেম্বলী কর্তৃক তুর্কি খিলাফত বিলুপ্ত হওয়ার দুইদিন পর হুসাইন ট্রান্সজর্ডানের শুনাহতে তার পুত্র আবদুল্লাহর শীতকালীন ক্যাম্পে নিজেকে খলিফা ঘোষণা করেন । এই ঘোষণা মিশ্র প্রতিক্রিয়া সৃষ্টি করে এবং দ্রুত সৌদিরা তাকে আরব থেকে বিতাড়িত করে। সৌদিদের খিলাফতে আগ্রহ ছিল না। সৌদ ১৯২৪ সালে হুসাইনকে পরাজিত করেন। হুসাইন খলিফা পদবী বজায় রাখেন এবং ট্রান্সজর্ডানে বাস করতে থাকেন।
বহিষ্কার ও মৃত্যু
আরব বিদ্রোহের শুরু থেকে ব্রিটিশরা হুসাইনকে সমর্থন করলেও সৌদি আক্রমণ ঠেকানোর ব্যাপারে কোনো সাহায্য করেনি। ফলে সৌদিরা মক্কা, মদীনা ও জেদ্দা দখল করে নেয়। তাকে সাইপ্রাসে পালাতে বাধ্য করা হয়। সেখানে তিনি আর্মেনীয় গির্জা নির্মাণে অর্থসহায়তা দেন। তিনি ট্রান্সজর্ডানের আম্মানে বসবাস করতে থাকেন। তার পুত্র আবদুল্লাহ সেসময় ট্রান্সজর্ডানের বাদশাহ ছিলেন। তার পরে তার জ্যেষ্ঠ পুত্র আলী সংক্ষিপ্ত সময়ের জন্য হেজাজের ক্ষমতায় ছিলেন কিন্তু তাকেও ইবনে সৌদ ও তার সামরিক বাহিনীর কারণে পালাতে হয়। হুসাইনের অপর পুত্র ফয়সাল কিছুকাল সিরিয়ার বাদশাহ হিসেবে অধিষ্ঠিত ছিলেন এবং পরবর্তীতে ইরাকের বাদশাহ হন।
বিয়ে ও সন্তান
হুসাইনের চারজন স্ত্রী ছিল। তার পুত্র ও তিন কন্যা ছিল। প্রথম স্ত্রী আবিয়া বিনতে আবদুল্লাহ ও তার সন্তানরা হল:
দ্বিতীয় স্ত্রী মাদিহা ও হুসাইনের সন্তান হল:
তৃতীয় স্ত্রী আদিলা খানুম ও হুসাইনের সন্তানরা হল:
চলচ্চিত্র
১৯৬২ সালে মুক্তিপ্রাপ্ত লরেন্স অব আরাবিয়া চলচ্চিত্রে হুসাইনের পুত্র ফয়সালকে প্রভাবশালী চরিত্র হিসেবে দেখা যায়।
আনন্দ মোহন বিশ্বাস
আনন্দ মোহন বিশ্বাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৯৯ সাল থেকে ২০০৩ সাল পর্যন্ত তিনি লোকসভায় নবদ্বীপ লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
দূরত্ব
কোনো বস্তুকণা যে পথ অতিক্রম করে তার মোট দৈর্ঘ্যকে দূরত্ব বলে । দূরত্ব হলো একটি স্কেলার রাশি । দূরত্ব একটি সংখ্যাসূচক রাশি, যা কোনো বস্তু কতদূরে রয়েছে তা নির্দেশ করে। কিন্তু বস্তু কোন দিকে আছে সেটা কখনোই নির্দেশ করে না। তাই শুধুমাত্র মান থাকার জন্য এটি একটি স্কেলার রাশি।পদার্থ বা দৈনন্দিন ব্যবহারে, দূরত্ব ভৌতিক (বাস্তবিক) দৈর্ঘ্য বোঝাতে পারে। গণিতে একটি দূরত্ব ফাংশন বা মেট্রিক শারীরিক দূরত্বের সামান্যীকরণ ধারণা। একটি মেট্রিক হলো একটি ফাংশন যা একটি নির্দিষ্ট সেট অনুযায়ী আচরণ করে।
মাত্রা: দুরত্বের মাত্রা হল দৈর্ঘ্যের মাত্রা। অতএব, S = [L]
একক: দুরত্বের একক হল দৈর্ঘ্যের একক অর্থাৎ মিটার (m)। পদার্থবিজ্ঞানে দূরত্ব বলতে কোনো সচল বস্তুকণা দ্বারা অতিক্রান্ত পথের মোট দৈর্ঘ্য। এটি এক ধরনের গতি। যেমন - A বিন্দু হতে বস্তুকণা B বিন্দু । আবার B বিন্দু হতে C বিন্দুতে যায়। এখানে A হতে B এর দূরত্ব  10 cm এবং B হতে C এর দূরত্ব 15 cm । অর্থাৎ দূরত্ব =AB+BC =10 cm + 15 cm =25 cm
এছাড়াও, সময়ের সাথে কোনো বস্তুর অবস্থানের পরিববর্তনকে দ্রুতি(Speed) বলে।
মিস ইউনিভার্স ২০০১
মিস ইউনিভার্স ২০০১, মিস ইউনিভার্স প্রতিযোগিতার ৫০তম বার্ষিকী, ১১ মে, ২০০১ তারিখে পুয়ের্তো রিকোর বায়ামনের কোলিসিও রুবেন রদ্রিগেজে অনুষ্ঠিত হয়েছিল। অনুষ্ঠান শেষে ভারতের লারা দত্ত তার উত্তরসূরি হিসেবে পুয়ের্তো রিকোর ডেনিস কুইওনেসকে মুকুট পরান। ৭৭ জন প্রতিযোগী এই বছর প্রতিদ্বন্দ্বিতা করেছিল।
চাইনা ভাবিস
চাইনা ভাবিস বাংলাদেশী সঙ্গীততঙ্গ শায়ান চৌধুরী অর্ণবের প্রথম একক স্টুডিও অ্যালবাম। ২০০৫ সালে একতার মিউজিক কর্তৃক বাংলাদেশের ঢাকায় এটি মুক্তি পায়।
এই অ্যালবামে মোট তেরোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।
ভক্ত প্রহ্লাদ (১৯৪৬-এর চলচ্চিত্র)
ভক্ত প্রহ্লাদ ১৯৪৬ সালের একটি ভারতীয় হিন্দি চলচ্চিত্র।
আনোয়ার খান মডার্ন মেডিকেল কলেজ
আনোয়ার খান মডার্ন মেডিকেল কলেজ হল বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।
বজ্রযান
থাম্ব| একটি [[বজ্র এবং ঘণ্টা (ঘন্টা), যা বজ্রযানের অত্যন্ত গুরুত্বপূর্ণ তন্ত্রের প্রতীক]]
প্রথাগত বজ্রযান সূত্র বলে যে, তন্ত্র এবং বজ্রযানের ধর্মানুশাসন বা ধারার চর্চা শুরু হয়েছিলো শাক্যমুনি বুদ্ধ এবং অন্যান্য ধর্মগুরু যেমন বোধিসত্ত্ব বজ্রপানি এবং পদ্মসম্ভব এর শিক্ষা ও অনুশাসন এর মাধ্যমে। বৌদ্ধ শিক্ষার সমসাময়িক ইতিহাসবিদরা বিবেচনা করেন যে এই ধর্মানুশাসন মধ্যযুগীয় ভারতের তান্ত্রিক যুগে (সি. ৫ম শতাব্দীর পরে) শুরু হয়েছিলো।
বজ্রযান ধর্মগ্রন্থ অনুসারে, বজ্রযান শব্দটি বৌদ্ধধর্ম অনুসারে মোক্ষলাভের তিনটি পথের/উপায়ের বা বাহন এর মধ্যে একটিকে বোঝায়, এই তিন বাহনের অন্য দুটি বাহন হল শ্রাবকায়ান ( যা হিনায়ান নামেও পরিচিত) এবং মহাযান ( যা পারমিতায়ান নামে পরিচিত) ।
বর্তমানে বেশ কিছু বৌদ্ধ তান্ত্রিক প্রথা যেমন তিব্বতীয় বৌদ্ধধর্ম, চাইনিজ গুপ্ত বৌদ্ধধর্ম, শিঙ্গন বৌদ্ধধর্ম এবং নেওয়ার বৌদ্ধধর্ম এর অনুশীলনের প্রচলন রয়েছে।
নাম তালিকা
তিব্বতি বৌদ্ধধর্মে,যা ভারত, নেপাল এবং ভুটানের হিমালয় অঞ্চলে চর্চা করা, বৌদ্ধ তন্ত্রকে প্রায়শই বজ্রযান (তীব্বতিঃ རྡོ་ རྗེ་ ཐེག་པ་,উচ্চারনঃদোজে থেকপা) এবংগোপন মন্ত্র (সংস্কৃত:গুহ্যমন্ত্র, তীব্বতিঃགསང་སྔགས་, উচ্চারনঃ স্যাংগ গ্যাক ) বলা হয়। বজ্র হল ইন্দ্রের সাথে সম্পর্কিত একটি অস্ত্র যাকে পৌরাণিক গ্রন্থে অবিনশ্বর এবং অটুট (হীরার মতো) এবং অত্যন্ত শক্তিশালী (বজ্রের মতো) বলে বলা হয়েছে। এইভাবে, বজ্রযানকে বিভিন্নভাবে হীরযান, বজ্রবাহী যান, অবিনশ্বর যান ইত্যাদি নামে ডাকা হয়।
চীনা গুহ্য বৌদ্ধধর্মকে সাধারণত বিভিন্ন নামে ডাকা হয় যেমন ঝেনিয়ান ( চীনা : 真言, আক্ষরিক অর্থে "সত্য শব্দ", যা মন্ত্রকে বোঝায়), তাংমি বা হানমি (চীনা : 唐密 - 漢密, " ত্যাং গুহ্য ধর্ম" বা " হান গুহ্য ধর্ম"), মিজোং (চীনা : 密宗, "গুপ্ত সম্প্রদায়") বা মিজিয়াও (চীনা: 密教; রহস্যময় শিক্ষা)। চীনা শব্দ mì密 ("গোপন, রহস্যময়") হল সংস্কৃত শব্দ গুহ্য ("গোপন, গোপন, গভীর, বিমূর্ত") এর একটি চীনা অনুবাদ।
জাপানে, বৌদ্ধ গুপ্ততত্ত্বকে মিকিও (密教, "গোপন শিক্ষা") বা শিঙ্গন ( ঝেনিয়ানের একটি জাপানি উচ্চারন বা বিবর্তন) নামে ডাকা হয়, যা শিংগন-শু (真言宗) নামক একটি নির্দিষ্ট শাখাকেও বোঝায়।
ইতিহাস
ডান|থাম্ব| মহাসিদ্ধ, পালপুং মঠ। ছবির কেন্দ্রে রয়েছে মহান জ্ঞানী পুতলিপা ,যিনি একটি গুহায় উপবিষ্ট এবং ধ্যানের দেবতা সম্ভারের একটি প্রতিমূর্তির দিকে কঠোর স্থিরদৃষ্টি দিয়ে রেখেছেন এবং নীচের বাম দিকের মূর্তিটি একটি মাথার খুলি ( খটভঙ্গ ) এবং একটি উড়ন্ত ছুরি ( [[কার্তিক (ছুরি)|কার্তিক ) ধারণ করে আছেন।]]
মহাসিদ্ধ ও তন্ত্র চর্চা
তান্ত্রিক বৌদ্ধধর্মকে সম্পর্কিত করা হয়া মহাসিদ্ধ নামে পথে ঘাটে বিচরণকারী মধ্যযুগীয় ভারতীয় যোগী সম্প্রদায়ের সাথে। রবার্ট থারম্যানের মতে, প্রথম সহস্রাব্দের শেষার্ধে এই তান্ত্রিক যোগীরা প্রসার লাভ করেছিলো। রেনল্ডস (2007) এর মতে,উত্তর ভারতে মধ্যযুগীয় সময়ে মহাসিদ্ধদের  প্রচলন হয়েছিলো এবং যারা বৌদ্ধ মঠগুলিতে ব্যবহৃত ধর্মীয় আচার-অনুষ্ঠানের থেকে সম্পূর্ণ ভিন্ন ধর্মীয় আচার পালন করতো যেমন তারা শ্মশানে সাধনা করতো।
শুম্যানের মতে, অষ্টম শতাব্দীতে বাংলায় সহজ -সিদ্ধি নামে একটি চর্চা গড়ে উঠেছিলো। এই চর্চায় সংখ্যাঘরিষ্ঠতা ছিলো দীর্ঘ চুলের পথে ঘাটে বিচরণকারী মহাসিদ্ধদের যারা প্রতিষ্ঠিত বৌদ্ধ ধর্ম আচরণকে প্রকাশ্যে প্রশ্ন ও উপহাস করেছিল।  এই মহাসিদ্ধরা বিভিন্ন সিদ্ধি  যেমন জাদুকরী শক্তি যথা উড়তে পারা এবং মন ও শরীরের বিশেষ ক্ষমতা অর্জনের পাশাপাশি আধ্যাত্মিক মুক্তি লাভের প্রচেষ্টা করতো।
রোনাল্ড এম. ডেভিডসন বলেছেন যে,